Phunziro 9: Utumiki Wodzaza Ndi Chikondi
A. Kupeza Chitonthozo Mwa Mulungu Ndi Kutonthoza Ena 
1. 2 Akorinto 1:1-7 Kodi ndi mawu ati amene mukumva akubwerezedwa kumayambiriro kwa kalata yachiwiri ya Paulo yopita kwa Akhristu a ku Korinto?
2. Ndichifukwa chiyani uthenga wa chitonthozo unali wolimbikitsa kwa Akhristu a ku Korinto?
3. Kodi Paulo anapereka umboni wotani wokhudza chitonthozo chimene analandira kuchokera kwa Mulungu? 2 Akorinto 1:8-11
4. Fotokozani za nthawi imene munatonthozedwa ndi Mulungu, amene amapereka chitonthozo chonse.
5. Ganizirani nkhani ina mu utumiki wa Yesu pamene Iye anatonthoza munthu wina wake pa nthawi imene anali wosowa thandizo.
6. Gawananani nthawi yomwe mudatha kutonthoza wina wake pa nthawi yosowa.
B. Kutumikira Ena Ndi Mtima Wosadzikuza Komanso Woona Pamaso Pa Mulungu
1. 2 Akorinto 1:12-14 N’chifukwa chiyani Paulo anaona kuti kunali kofunika kuteteza utumiki wake kwa okhulupirira a ku Korinto? (onaninso 2 Akorinto 2:17, 4:2)
2. Perekani chitsanzo cha munthu wina wa m’Baibulo amene anatumikira ena ndi mtima wosadzikuza komanso woona pamaso pa Mulungu. (Dorika, Banabasi, etc.)
3. Kodi tingatsimikize bwanji kuti zolinga zathu ndi zoyera pamene tikutumikira ena? Masalimo 139:1-3,23-24
4. Kodi tiyenera kuchita chiyani ngati tikunenedwa kuti tili ndi zolinga zoipa pamene tikutumikira ena?
C. Kulankhula Choonadi Mwachikondi 
1. Kodi Paulo anali ndi maganizo ndi cholinga chotani pamene ankalembera okhulupirira a ku Korinto? 2 Akorinto 2:1-4
2. Kodi makalata a Paulo anakhudza bwanji Akhristu a ku Korinto? 2 Akorinto 7:8-12
3. Fotokozani nkhani ina ya m’Baibulo imene mneneri anafunika kupereka uthenga wodzudzula kapena wowongolera. (Nataniel, Eliya, Paulo, etc.)
4. Ndichifukwa chiyani kuli kofunika nthawi zonse kulankhula choonadi mwachikondi, makamaka pamene tikupereka uthenga wodzudzula kapena wowongolera? 2 Akorinto 2:5-8, Aefeso 4:15, Akolose 4:6
5. Perekani chitsanzo kuchokera mu utumiki wa Yesu pamene Iye anapereka uthenga wodzudzula kapena wowongolera, koma analankhula choonadi mwachikondi. (Yohane 8:10-11, Luka 10:41-42, etc.)
6. Kodi mungadziwe bwanji motsimikiza ngati Mulungu akufuna kuti mupereke uthenga wodzudzula kapena wowongolera? Kodi ndi nthawi iti imene muyenera kulankhula, ndipo ndi nthawi iti imene muyenera kukhala chete ndi kungopemphera? (Yakobo 1:5, Masalimo 32:8, etc.)
7. Fotokozani za nthawi imene Mulungu anatsogolera munthu wina kuti akupatseni uthenga wachidzudzulo kapena wokuwongolerani. Kodi munachita chiyani mutalandira uthengawo?
